# data[].attributes.body
Mjesec hrvatske knjige je u punom jeku kao i aktivnosti povodom njega. Ove godine pričamo o knjigama, čitanju, prirodi, ekologiji, tehnologiji i medijskoj pismenosti. Svaki razred zasebno dolazi u knjižnicu na tematske radionice, skupina učenica je sudjelovala na Nacionalnom kvizu za poticanje čitanja, a postavljena je i izložba knjiga o prirodi.
Dovršavamo i kutak za opuštanje u knjižnici kojeg Mladi tehničari izrađuju od paleta.
Cijela škola sudjeluje u dovršavanju panoa za Mjesec hrvatske knjige koji je postavljen u knjižnici. Učenici predmetne nastave nakon sudjelovanja u kvizu o ekološkoj informiranosti na pano stavljaju svoj razredni list, a učenici razredne nastave pano obogaćuju svojim razrednim knjižicama. Prvaši i drugaši izrađuju knjižice na temelju svojih zamisli o njihovim mogućnostima zaštite prirode. U knjižnici slušaju priču Dječak u zvjezdanim čizmama koja je popraćena lutkarskom izvedbom. Trećaši i četvrtaši  koriste kocke za pričanje i pomoću njih sami smišljaju svoju ekološku priču koju i zapisuju u svoju knjižicu. Do kraja Mjeseca knjige će naš pano biti prepun dječjih razrednih radova!
Na ovaj način će informacija o Mjesecu hrvatske knjige doći do baš svakog učenika. Utjecanjem na dječju svijest o potrebi čuvanja prirode dajemo svoj doprinos boljoj budućnosti za sve nas! :)

# data[].attributes.headline
OŠ Pavla Štoosa (Kraljevec na Sutli), Maja Kralj

# data[].attributes.subject
OŠ Pavla Štoosa (Kraljevec na Sutli), Maja Kralj

# data[].attributes.body
I naša školska knjižnica pripremila je više aktivnosti kojima se potiče interes prema knjizi i čitanju, ali i razvija potreba čuvanja našeg planeta, sukladno temi ovogodišnjeg Mjeseca knjige.

Učenici viših razreda naše škole sudjelovali su u Nacionalnom on-line kvizu za poticanje čitanja naziva Istraživači planeta Z.

Dovršavamo projekt za poticanje čitanja - Čitamo zajedno, čitajmo naglas: zaboravljene knjige u 4. r. te uskoro počinjemo novi projekt s učenicima nižih razreda: Naša mala knjižnica.

Opet smo pokrenuli projekt “Hokus-pokus” u knjižnici te populariziramo knjige i priče uz zanimljive pokuse iz područja STEM-a.

Nagrađujemo i NAJčitače školske knjižnice i opet sudjelujemo u Međunarodnoj razmjeni straničnika.

Uz to, naša  knjižnica je dobila dodatni mali kutak za odmor i čitanje. Školska knjižničarka uredila je prostor ispred knjižnice koji se može koristiti za čitanje.

Uz moto Mjeseca knjige Razlistajmo se! učenici nižih razreda proučavali su slikovnice ekološke tematike i razgovarali sa školskom knjižničarkom o zaštiti planeta Zemlje. Potom su napravili listove na koje su pisali svoje odluke kako pridonijeti čuvanju okoliša. Listove su zalijepili na "drvo" pored knjižničnog panoa. 😊

# data[].attributes.headline
OŠ Veliko Trgovišće, knjižničarka Vlatka Habulin

# data[].attributes.subject
OŠ Veliko Trgovišće, knjižničarka Vlatka Habulin

# data[].attributes.body
Mjesec  hrvatske knjige obilježili smo s učenicima 4. razreda u matičnoj školi i u područnim školama Dubrovčan i Strmec  radionicom čitanja priče Shela Silversteina Dobro stablo, književnog teksta koji naglašava važnost primanja, davanja i međusobnog pomaganja. Učenici su imali prilike raspravljati o pozitivnim i negativnim osobinama čovjeka i razgovarati o tome što svaki čovjek može učiniti da bi druge učinio sretnima.
Osim toga, mnogi su naši učenici sudjelovali u online Nacionalnom kvizu za poticanje čitanja; započeli smo s projektom Naša mala knjižnica, upisali učenike prvih razreda u školsku knjižnicu, a s učenicima 3. razreda obilježili smo Mjesec školskih knjižnica provedbom radionica o važnosti zdrave prehrane.
Željeli smo da moto ovogodišnjeg Mjeseca hrvatske knjige bude vidljiv i na ulaznim vratima knjižnice, pa je knjižničarka uz pomoć učenica iz 3. razreda izradila stablo u bojama jeseni.

# data[].attributes.headline
OŠ VLADIMIR BOSNAR STUBIČKE TOPLICE, knjižničarka Blanka Doko

# data[].attributes.subject
OŠ VLADIMIR BOSNAR STUBIČKE TOPLICE, knjižničarka Blanka Doko

# data[].attributes.body
Omiljeni knjižničarski mjesec otvorili smo virtualnim književnim susretom. Detalje možete pročitati na mrežnoj stranici naše škole: http://os-stubicke-toplice.skole.hr/?news_hk=1&news_id=1269&mshow=290#mod_news
Hvala Hrvoju Kovačeviću i Meliti Rundek!
I ove smo godine s velikim interesom podržali Nacionalni online kviz za poticanje čitanja - radujemo se proglašenju pobjednika. Tko zna, možda nam se konačno posreći! Iako, unutrašnje zadovoljstvo i motivacija za istraživanje nekih novih tema najveća su nagrada.
Tijekom studenog planiramo čitanja naglas, predstavljanje kućnih biblioteka i početak projekta Naša mala knjižnica.

# data[].attributes.headline
OŠ MATIJE GUPCA GORNJA STUBICA, knjižničarka Ines Krušelj-Vidas

# data[].attributes.subject
OŠ MATIJE GUPCA GORNJA STUBICA, knjižničarka Ines Krušelj-Vidas

# data[].attributes.body
U Mjesecu hrvatske knjige 2020. podržali smo akciju Hrvatskog čitateljskog društva i sudjelovali u Maratonu čitanja "Minuta za čitanje". Sudjelovanje smo objavili na mrežnoj stranici naše škole: https://bit.ly/3jqET6C

# data[].attributes.headline
OSNOVNA ŠKOLA SIDE KOŠUTIĆ RADOBOJ, knjižničarka Jasenka Marmilić

# data[].attributes.subject
OSNOVNA ŠKOLA SIDE KOŠUTIĆ RADOBOJ, knjižničarka Jasenka Marmilić

# data[].attributes.body
RAZLISTAJ SE U MJESECU HRVATSKE KNJIGE!
Poznato nam je da je ove godine Mjesec hrvatske knjige posvećen 50. obljetnici obilježavanja Dana planeta Zemlje te se odvija pod motom Razlistaj se! Učenici predmetne nastave uključili su se u obilježavanje tako što su sudjelovali u Nacionalnom kvizu za poticanje čitanja. Nacionalni kviz za poticanje čitanja održava se pod nazivom „Istraživači planeta Z“. Za razliku od prethodnih godina, učenici za rješavanje kviza nisu morali pročitati tri knjige, već proučiti i istražiti mrežne poveznice u svakom pitanju. Radi se o mrežnim stranicama parkova prirode, online enciklopedijama i mrežnim stranicama muzeja koje su kao kvalitetne izvore informacija učenici istraživali tijekom rješavanja kviza. U kvizu je sudjelovalo 16 učenika predmetne nastave.
U skladu s epidemiološkim mjerama, učenici su dolazili jedan po jedan u knjižnicu i rješavali kviz na računalu. Nakon završetka kviza, početkom studenog, izvlačit će se pobjednici kviza iz svake škole koji sudjeluju u izvlačenju glavnih vrijednih nagrada. Pobjednika iz naše škole nagradit će knjižničarka.

# data[].attributes.headline
Osnovna škola Zlatar Bistrica, knjižničarka Snježana Kovačević

# data[].attributes.subject
Osnovna škola Zlatar Bistrica, knjižničarka Snježana Kovačević

# data[].attributes.body
Mjesec hrvatske knjige 2020. u OŠ Zlatar Bistrica obilježava se različitim aktivnostima. Neke od planiranih aktivnosti su: izložba u predvorju škole, radionica čitanja knjiga s ekološkom tematikom naglas, kreativna radionica- Ekoslovarica, čitanje u školskom vrtu u sklopu Erasmus+ projekta School Permaculture Garden, izrada 3D straničnika, online sastanci sa školama partnerima iz eTwinning projekata.